ઓઈલ માર્કેટને જાણવા મળ્યું છે કે કેટલાક દેશોને અમેરિકાની છૂટ મળવાની છે તો ગયા મહિને ગ્લોબલ બેન્ચમાર્ક બ્રેન્ટ ક્રૂડનો ભાવ 15 ટકા ઘટીને 85 ડોલર પ્રતિ બેરલ આવી ગયો હતો. સાથે જ ક્રૂડ ઉત્પાદક દેશોના સંગઠન ઓપેકે અન્ય સભ્ય દેશો તરફથી ક્રૂડ પુરવઠો વધારવાના આશ્વાસનથી પણ બ્રેન્ટ ક્રૂડના ભાવને સ્થિરતા મળી. અમેરિકન અધિકારીઓએ એ નથી જણાવ્યું કે ઈરાન પાસેથી કેટલા પ્રમાણમાં ક્રૂડ ઓઈલની આયાતની છૂટ અપાશે. જોકે, તેમણે એટલું જરૂર કહ્યું છે કે જે દેશોને ઈરાનમાંથી ક્રૂડની આયાતની છૂટ મળશે તે અસ્થાયી જ હશે.